Siri berikut mengandungi gambaran bunuh diri
yang boleh mengganggu sesetengah penonton.
Jika ada yang bermasalah,
sumber maklumat ada di www.wannatalkaboutit.com
SEBUAH SIRI DOKUMENTARI NETFLIX
ANUGERAH TERBAIK, JADI SAUDARAMU
ISTIMEWA JADI SAUDARAMU
Rasanya saya tak pernah jumpa keluarga sehebat ini.
Kasih sayang yang mereka beri tiada tandingan.
Abang sentiasa ada adik
Dia kakak saya. Namanya Sunita Mehta.
KAWAN LALIT
KAKAK IPAR PARVEEN
Dia kakak ipar saya.
Suami saya bersahabat dengan Lalit.
Lama-kelamaan kami sudah jadi seperti satu keluarga besar.
Anak-anak kami sayang anak-anak mereka. Mereka sangat rapat.
Anak saya Karan dan anaknya Vishwa…
Ini hadiah daripada "Monu" Menaka kepada Karan.
Dia amat sayang anak saya.
Bagaimana seorang adik begitu menyayangi abangnya?
Setiap hadiah ini dia buat sendiri.
Apabila dibuka, kita nampak keunikannya.
"Selamat Hari Jadi Abang."
Semua ini kreativiti Menaka.
Menaka gadis yang baik,
dan sangat bijak.
Dia mahu kehidupannya bererti.
Dia tak sangka perkara begini akan berlaku kepadanya.
ABANG KESAYANGAN SELAMANYA
PEMBIMBING DAN PENYOKONG TERBAIK
PENYEMBUH TERBAIK
Dia tak hantar satu demi satu,
dia beri semua pada hari jadi saya.
KAWAN MENAKA
Dia amat rapat dengan saya dan mahu beri kejutan.
Dia buat sendiri semua kad ini untuk hari jadi saya.
HUBUNGAN KITA BAK MENTARI
TAK DILIHAT, SENTIASA MENYINARI
Hubungan kami lebih erat daripada adik-beradik biasa.
Kadangkala saya tersedar,
dia sudah tiada lagi.
Namun, saya perlu menerimanya.
Saya rasa anak saya dah berubah.
Berhari-hari saya tidur di biliknya.
Saya tak biar dia sendirian.
Dia asyik kata, "Tak mungkin ini berlaku kepada Monu."
"Mak, kenapa mereka buat begini? Kenapa Pak Cik Lalit buat begitu?"
Hanya Tuhan tahu jawapannya.
Apa, mengapa dan bagaimana semua ini berlaku?
Semuanya tak masuk akal. Tolong jangan menangis, Parveen.
Legasi kami ialah kenangan indah yang keluarga itu tinggalkan.
TIADA ANUGERAH SETANDING ABANG SEPERTIMU
KAMULAH HADIAH TERBAIK BAGI SAYA
SAYA SENTIASA ADA
Sebenarnya saya terkejut tak banyak perbualan yang berlaku
tentang kejadian sebenar di Burari.
AHLI PSIKIATRI
Membincangkannya dengan cara yang merenung kembali diri,
dan bukan mendiamkannya,
dapat membantu memupuk perbualan pada masa depan.
Jelas sekali ada sesuatu yang sangat teruk berlaku di sini.
Semuanya ciptaan minda Lalit.
Pasti ada sesuatu yang difikirkannya sejak bertahun dulu,
hingga terperangkap dalam ciptaannya.
Dia mempermainkan minda secara psikologi,
sejak awal lagi.
Saya rasa bencana yang menimpa keluarga itu tak adil.
Jangan anggap pemujaan waktu senja satu gurauan.
Jauhi orang yang dilarang bercakap dengan kamu.
Setiap kali kamu bersalah, Lalit, Tina dan Shivam yang akan dihukum.
Namun, kamu sentiasa lupa tentang itu.
Jika sesiapa ingkar, tak ikut arahannya,
atau tak ikut arahan dalam diari, mereka akan dihukum.
Bersyukurlah sebab Tuhan buat kamu sedar akan kesilapan kamu.
Sepanjang tahun, mulai Disember, kamu akan dihukum.
Tahun ini ialah tahun terakhir.
Situasinya semakin teruk.
Bagi saya, perubahan ini bermaksud
dia merasakan dirinya gagal mengawal keadaan,
dan dia tak mampu meneruskannya lagi.
Jadi, sebenarnya dia sudah menemui jalan buntu.
Lalit amat penting dalam kejadian ini.
Dia berjaya sebab
dia berjaya meletakkan dirinya sebagai ketua keluarga.
Jadi, semua orang perlu patuh.
Mereka jadi begini hanya disebabkan seorang.
SUBINSPEKTOR
Lalit.
Hanya sebab awak, semua orang mati.
PEGAWAI BALAI POLIS
Menurut pendedahan siasatan polis,
anak bongsu mereka, Lalit menghasut keluarga itu membunuh diri beramai-ramai.
LALIT, DALANG? RUMAH NGERI DELHI
PERISIK SIASAT PERANAN LALIT
Perkara ini tragik sebab ia hanya dipaparkan sebagai kejadian dahsyat.
Sebenarnya ada perkara lain berlaku dalam insiden ini,
namun ia cuma dipaparkan sebagai kejadian sensasi,
dan seronok untuk diketahui oleh orang ramai.
Kita asyik melihatnya sebab ia amat dahsyat.
BERITA
CCTV Dedahkan Kisah
Kami bawakan berita sensasi ini.
Apakah misteri 11 kematian?
Kebenaran dibongkar dari Rumah Burari!
Media ada pendekatan berbeza-beza dalam membuat liputan bagi kes begini.
Perkara ini pernah berlaku, dan akan terus berlaku.
Awak bersetuju dengan cara kes ini dilaporkan?
Awak buat saya serba salah.
Okey.
Saya tak setuju dengan laporan yang disensasikan.
Ada wartawan guna pendekatan begini,
dan menggembar-gemburkan liputan mereka.
Adakah polis tidak melihat pembunuhan ini?
Bagaimana dengan "Baba" yang mungkin terlibat?
Adakah paip ini dipasang bagi membantu 11 roh melepaskan diri?
Ada perkara yang jelas berlaku dalam kes ini,
hingga kita tak tahu banyak.
Kes ini dilaporkan seperti drama jenayah.
WARTAWAN
Kes ini dilaporkan sebagai kisah tilikan nombor.
Seperti ada satu dunia tantra di sebaliknya.
Saya rasa laporan peringkat awal
tentang perkara mengarut
yang memaparkan kewartawanan dalam TV arus perdana
sudah tiba di India.
Media melaporkan ada jeritan didengar
seperti ada yang nampak hantu.
Orang ramai seronok mendengar berita palsu yang dibesar-besarkan.
Media memuaskan keinginan itu.
Mereka tambah perisa dan penipuan dalam berita.
JIRAN
Seorang wartawan mesti bersifat objektif dan wajar dalam laporan.
Bagi kes Burari, ia lebih penting sebab
kita menangani kes dahsyat yang tak masuk akal.
WARTAWAN JENAYAH
Semuanya perlu ditangani dengan sensitiviti.
Mangsa mati digantung
Nafsu untuk skandal secara kolektifnya
datang daripada masalah menganggap orang lain "asing".
Lebih mudah untuk beranggapan
perkara ini berlaku kepada orang lain, bukan kita.
Di sini seluruh ahli keluarga menggantung diri sendiri,
atau setidaknya itu yang diberitahu, dan kita tak tahu apa-apa tentangnya?
Tiada siapa beritahu kita punca dan cara ia berlaku.
Tiada siapa juga yang kembali untuk mencuba dan buat susulan?
Mereka terlupa tentang itu.
Nama ayah mereka Bhopal Singh.
Dia orang yang ringkas. Tak merokok dan tiada tabiat buruk.
Kami orang tua. Kami akan duduk dan berbual.
JIRAN
Dia sering kongsi kenangannya di Tohana.
Semasa dia masih bertani, dengan perniagaan susunya yang maju.
Mereka juga pelihara lembu dan kerbau di ladang mereka.
Tanah seluas lapan ekar di keliling kita ini,
semuanya milik Bhopal Singh.
Dia jual kepada kami antara tahun 1988 dan 1989.
Nama saya Gurdayal Singh.
KAWAN KELUARGA
Ini adik-beradik saya.
Abang saya, Karam Singh.
Adik saya pula, Gurcharan Singh.
Nama gelarannya, Tari.
Semasa dia jumpa ayah saya, mereka terus serasi.
Mereka anggap diri mereka saudara dan juga saling menyayangi.
Dia menghasilkan susu di ladangnya juga.
Kemudian dia bekerja sebagai buruh untuk besarkan anak.
Selepas itu dia beli traktor.
Mereka mula bertani.
Namun semua pendapatannya dihabiskan untuk perkahwinan anak-anaknya.
Dia beritahu ayah saya, mereka banyak berhutang selepas majlis perkahwinan.
Sampai satu tahap, mereka terpaksa jual tanah kepada kami.
Selepas jual tanah, dia kata, "Tiada cara lagi untuk saya sara hidup."
Katanya, "Anak-anak saya hidup senang di sini,
tapi dalam komuniti ini, status saya tak boleh jatuh."
Sebab mereka ada saudara di Delhi, mereka juga berpindah ke sana.
Bhopal Singh lelaki yang amat baik.
Kami memanggilnya "pak cik".
Dia selalu berterus terang.
Fikirannya tak sempit, malah, dia orang yang berfikiran terbuka.
KAWAN KELUARGA
Dia langsung tak tegas.
Pada masa itu, keluarganya hidup bahagia di sini.
Lalit budak yang naif dan banyak helah.
Dia sangat nakal.
Anak bongsu sentiasa dimanjakan.
Sebab Lalit anak bongsu, dia kegemaran semua.
2 NOVEMBER 1970 KELAHIRAN LALIT
Saya, Lalit dan Chander…
LALIT MASUK KOLEJ DN, HISAR
…dalam gred 12 dan kami minum bir bersama.
Kami tak pernah terlepas peluang untuk melepak dan minum bir.
Kami akan berbual hingga larut malam.
Lalit sentiasa buka topik perbualan.
Dia akan bercerita tentang masa silam atau masa depan.
KAWAN LALIT
Dia akan bercakap dan menghiburkan kami.
Kami tiada pertalian darah. Hubungan kami lebih hebat.
KAWAN LALIT
Dia sahabat sejati saya.
Semasa kali pertama kami bertemu, dia sudah mendapat kemalangan.
KEMALANGAN MOTOSIKAL LALIT
Saya tak begitu ingat, tapi rasanya
kemalangan pertamanya kemalangan motosikal.
Dia masuk hospital beberapa hari.
Dia ada peperiksaan,
tapi dia di hospital dan tak boleh mengambilnya.
Saya bercakap dengan ibu bapanya dan dapat tahu
Lalit mengalami kecederaan kepala yang serius pada masa itu.
Saya masih ingat, dia sentiasa tertidur.
Semasa sedang berbual, dia boleh tertidur.
Itulah kemalangan pertamanya.
Dia masuk hospital beberapa hari.
Selepas berpindah ke Delhi, dia kemalangan lagi.
Sebenarnya bukan kemalangan, tapi dia diserang teruk.
Orang yang menyerangnya berniat untuk membunuhnya.
Masa itu suaranya hilang.
Lalit bekerja di kedai papan lapis di pinggir bandar, seberang Sungai Yamuna.
Dia bergaduh dengan majikannya tentang gaji.
PEGAWAI SIASATAN JENAYAH
Mereka bergaduh.
Kami dengar Lalit dikurung di dalam kedai dan tempat itu dibakar.
SERANGAN MEMBAKAR LALIT 26 MAC 2004
Tiada siapa tahu niat sebenar penyerangnya.
Dia dipukul hingga teruk dan dikurung di dalam kedai papan lapis.
Mereka bakar kotak papan lapis yang disimpan di situ.
Apabila dia sedar,
papan lapis sudah menimpa badannya.
Kayu melekat pada bahunya.
Dia keluarkan telefon dari poket dan telefon abangnya.
"Saya diserang!"
"Saya dipukul dan dikurung di dalam kedai."
"Datang cepat. Mereka dah bakar kedai."
Ada orang merancang serangan itu. Pasti mereka benci dia.
Ia dianggap percubaan membunuh.
Hampir membawa maut dan kami fikir dia dah mati.
Dia sudah pun menderita kecederaan kepala,
namun selepas insiden kedua,
asap masuk ke dalam paru-parunya.
Jadi, suaranya hilang.
Apabila saya melawatnya pada masa itu,
tiada lagi orang yang bijak dan ceria.
Dia perlu tulis pendapatnya untuk berkomunikasi.
Dia berhenti kerja.
Seluruh keluarganya patah harapan,
sebab hanya dia penyara keluarga.
Anak lelaki Lalit lahir semasa dia tak boleh bercakap,
dan saya selalu fikir
pasti sukar untuk Lalit sebab dia tak boleh panggil nama anaknya.
Saya percaya suaranya memang sudah hilang.
Saya tak pernah meraguinya.
Hal itu takkan berlaku
melainkan orang itu mengalami strok atau pendarahan otak,
yang menjejaskan pertuturannya.
Atau jika ada kerosakan fizikal akibat trauma atau penyakit
pada larinks dan peti suara.
PAKAR BEDAH VASKULAR
Tiada bukti dia mengalami masalah itu.
Adakah suaranya memang sudah tiada, atau dia cuma berlakon?
Saya tak pasti.
Keluarganya mahu lupakan kisah itu.
Ibunya juga pesan, jangan bincangkan hal itu.
"Lebih baik kita lupakan dan jangan sebut langsung."
Lama-kelamaan, kami melupakan kejadian itu.
Untuk sembuh, dia perlukan banyak pemulihan.
Pemulihan secara fizikal dan emosional.
Sebab selepas kemalangan itu dia tak bercakap,
dia seperti sudah hilang suara.
Benarkah suaranya dah hilang? Kita tak tahu.
Atau pada tahap psikologi yang mendalam, traumanya amat dahsyat
hingga dia memutuskan untuk tak bercakap lagi.
Sebab ia amat memeritkan.
Masalah PTSD dia selepas kebakaran itu tak dirawat.
AHLI PSIKOLOGI
Tiada siapa merawatnya.
Selepas insiden itu, doktor menyarankan
agar Lalit dibawa jumpa ahli psikiatri.
Keluarganya beritahu kami,
Lalit dinasihatkan untuk jumpa ahli psikiatri.
Namun, ramai percaya hanya orang gila jumpa ahli psikiatri.
Namun, mental dia bermasalah. Mereka patut ambil serius.
Kajian psikologi mencadangkan
jika seseorang pernah melalui trauma yang agak banyak,
dan tak dirawat daripada trauma itu,
psikosis boleh bertapak.
Psikosis ialah ketidakupayaan minda
untuk menangani sesuatu dengan cara yang rasional
berkenaan kejadian dalam hidup.
Salah satu akibat langsung psikosis ialah mendengar suara.
BISU SELEPAS TRAUMA KEBAKARAN 2004
Kemudian bapanya meninggal dunia.
KEMATIAN BHOPAL SINGH 2006
Selepas ayahnya meninggal dunia,
Lalit dengar suara ayahnya menyuruhnya
membaca Hanuman Chalisa setiap hari pada 10,00 malam.
"Suara Lalit akan kembali."
Mereka jadikannya rutin. Memuja pada 7,00 pagi,
pada 12,00 tengah hari, dan juga pada 10,00 malam.
Namun, suara Lalit tak terus kembali, ia mengambil masa setahun.
Mereka sedang membaca Hanuman Chalisa dan tiba-tiba Lalit mula menyanyi.
Apabila mendengar suaranya, orang lain berhenti menyanyi
dan Lalit menghabiskan lagu itu.
Sebab khayal, Lalit tak sedar cuma dia yang masih menyanyi.
Mereka telefon kami dan teruja sebab suara Lalit dah kembali.
"Pada masa kami buat pemujaan. Betul kata ayah!"
Lalit ada beritahu saya
semua ini berlaku sebab restu daripada ayahnya.
Namun, dia tak pernah cakap tentang roh ayahnya.
KAWAN LALIT
Tentang roh ayahnya yang bercakap melalui dirinya.
Dulu dia kongsi semuanya dengan saya, tapi dia tak pernah cakap tentang ini.
Selepas ayahnya meninggal, tiada sesiapa yang mengetuai keluarga.
Mak mereka terlantar di katil.
Abangnya enggan ambil inisiatif.
Jadi, Lalit yang perlu menjaga keluarganya.
Dia lakukannya dengan baik.
Dalam 11 tahun lalu, tiada siapa pernah cedera.
TIMBALAN PESURUHJAYA POLIS
Melainkan dalam kes ini.
Apabila kewangan mereka semakin baik, sistem kepercayaan mereka menjadi utuh.
Hasilnya, mereka mula meyakini Lalit secara melulu.
Sejak suaranya kembali,
hingga masa dia menulis dalam diarinya,
perlahan-lahan dia meyakinkan mereka, "Ini pesanan ayah."
"Ini yang kita perlu buat."
Menetapkan tingkah laku semua orang
dan tegas dalam hal itu.
Semua orang mempercayainya.
Mereka mula memuja, dan Tuhan mula mengabulkan permintaan mereka.
Apa jua yang Lalit cakap atau minta mereka buat,
mereka percaya itulah hajat ayah mereka yang perlu ditunaikan.
Hasilnya, Lalit rasa lebih yakin.
Sebenarnya ada satu formula
sehingga dia jadi tokoh terunggul…
AHLI PSIKOLOGI
…yang agak menakutkan dan berkuasa.
Jadi, semua orang patuh sahaja pada permintaannya.
Keadaannya seperti satu kultus kecil dalam keluarga itu.
Jika kita lihat permulaan mana-mana kultus,
orang yang kononnya ketua kultus itu,
perlu menunjukkan satu ciri luar biasa
yang biasanya menentang logik.
Dia memiliki kuasa ghaib atau kuasa luar biasa.
Suaranya yang diperoleh semula
menunjukkan ciri luar biasa itu.
Kultus tak boleh dibentuk melainkan pengikut menyerah diri sepenuhnya.
Pemencilan sosial ini terhasil dengan mereka tak patut rasa seronok.
Mereka cuma patut rasa seronok
dengan hal-hal agama yang berlaku di rumah.
Bahan bertulis yang kami peroleh,
berulang-ulang menyatakan, "Tiada siapa boleh mengingkari nota ini."
Hal itu memanfaatkan mereka. Kualiti hidup meningkat.
Mereka berkembang daripada satu kepada dua kedai.
Nota ini suruh mereka melabur di tempat tertentu,
yang membuahkan hasil.
Mengatur perkahwinan untuk anaknya juga berjaya.
Apabila mereka mematuhi arahan, keluarga semakin maju dengan ketara.
Jadi, kepercayaan mereka meningkat sehinggalah
apa jua kuasa yang memandu mereka perlu dipatuhi.
Secara perlahan-lahan dia mempengaruhi semua orang.
Semua orang mempercayainya.
Mereka fikir itulah cara hidup terbaik.
Pasti dia cakap,
"Ini rahsia keluarga kita."
Kami selalu membesarkan anak dengan cara begitu.
Kami berpesan, jangan bincangkan hal keluarga dengan dunia luar.
"Apa kata orang", itu yang penting.
Jadi, mereka percaya.
Sebenarnya ramai antara kami masih percaya
rahsia rumah tangga tak boleh didedahkan.
Selalunya ada beberapa peristiwa dalam hidup,
namun perlu ada satu pencetus yang akhirnya menyebabkan mereka jadi psikosis.
RITUAL AKHIR
17 JUN 2018 PERTUNANGAN PRIYANKA
Adakah dia rasa akan berlaku
masalah dengan pertunangan ini?
13 HARI
Jika Priyanka pergi ke tempat lain, adakah dunia akan tahu
rahsia keluarga ini?
Maksudnya, "Mungkin kita dalam bahaya."
Tiba-tiba dia sedar Priyanka akan pergi
dan dunianya akan terhenti.
Jika kita gelar keadaan ini kerajaan peribadi Lalit,
seorang ahli penting dalam kerajaan itu
akan meninggalkan keluarga.
Jadi, perkara itu terlarang dalam kerajaannya.
Tiada siapa dibenarkan pergi.
Saya perasan beberapa hari sebelum pertunangan Priyanka,
tingkah lalu Lalit agak berbeza.
Dia lebih banyak berdiam daripada biasa.
Lalit akan berpaling untuk mengelak daripada berbual.
Apabila anak-anak berlatih menari untuk pertunangan Priyanka,
saya tanya Lalit tentang latihan itu.
Lalit abaikan saya. Dia bangun dan pergi.
Jadi, tingkah lakunya berubah dengan drastik.
Semasa kami berjalan-jalan, saya tanya Priyanka
adakah Lalit okey?
Dia teragak-agak seketika dan kata, ya.
Saya beritahu dia, Lalit tak banyak cakap.
Dia kata Lalit sakit kerongkong.
Saya tanya jika Lalit makan ubat, dia kata, ya.
Bagi saya perkara ini amat aneh. Saya tak pernah lihat dia suram begini.
Dia tidur sepanjang malam dan sepanjang hari.
Selepas majlis pertunangan itu, dia asyik tidur selama berhari-hari.
Saya juga tanya Tina, "Kenapa Lalit asyik tidur?"
Katanya Lalit sakit saraf.
"Dia makan ubat dan tidur."
Selepas itu, saya tak tanya lagi.
Namun, saya pelik sebab dia banyak tidur.
Saya pernah telefon Lalit selepas itu.
Tina angkat telefon dan kata Lalit masih tidur.
Saya beritahu dia perkara yang nak dibincangkan.
Kenapa dia asyik tidur?
Tina kata jangan risau.
Itulah kali terakhir kami berbual.
Ini pengalaman pertama saya melihat kematian.
Seminggu saya ketakutan.
JIRAN
Saya tak mahu bersendirian di bilik dan keseorangan.
Saya nampak mereka dalam mimpi. Kadangkala saya masih lagi nampak.
Saya nampak mereka beberapa bulan lalu.
Waktu itu hari sudah malam.
Dalam mimpi itu, saya berdiri di atas bumbung.
Saya bersama kakak saya. Kami bergurau dan memanggil nama.
Saya nampak Dhruv berdiri di situ seperti semasa dia hidup.
Dia berdiri di situ macam biasa.
"Dhruv!" Kami menjerit beberapa kali.
Dia menyahut, "Ya, Jatin. Ada apa?"
Kemudian saya terjaga dan ketakutan.
Saya sering teringat pada waktu malam.
Sebab kami selalu bermain pada waktu malam.
Bagaimana saya mentakrifkannya?
Okey.
Insiden ini bukan jenayah.
Mereka tiada niat mahu mati,
jadi ia bukan bunuh diri.
Mereka juga buat secara rela, jadi ia bukan pembunuhan.
Apa nama yang sesuai?
Soalan itu bagus, apa nama yang sesuai?
BALAI POLIS MAYAPURI
Semua bukti menunjukkan bunuh diri.
Namun, adakah kita yakin ini kes bunuh diri?
- Ya. - Atau kematian secara kebetulan?
Maksud saya, kematian tak disengajakan. Jika kita lihat halaman diari,
katanya, "Semua akan membantu membuka ikatan satu sama lain."
Namun, perkara itu tak berlaku.
Mereka fikir akan selamat dalam ritual ini.
Ramai percaya, kematian ini tak disengajakan.
Bukan pembunuhan, mahupun bunuh diri.
- Tak sengaja. - Kematian yang tak disengajakan.
Apabila siasatan di lapangan selesai,
kami memutuskan untuk melakukan sesuatu
yang digelar autopsi psikologi.
Sekumpulan saintis, termasuk ahli psikologi,
akan cuba mendalami jiwa orang yang sudah mati
untuk mengetahui cara dan punca kejadian itu.
Semua ini diperiksa dalam autopsi psikologi.
Pada asasnya, Lalit ada masalah psikosis.
Lalit memindahkan masalah ini kepada keluarganya,
dan menjadikannya psikosis kongsi.
Mereka percaya semua kata-kata Lalit.
Apabila semua ini diambil kira,
autopsi psikologi itu
menyimpulkan mereka tak merancang untuk bunuh diri.
Kes ini bukan bunuh diri.
Ini kes ritual yang tak menjadi hingga menyebabkan mereka terkorban.
Amat mudah untuk memberikan penjelasan ringkas,
termasuklah penjelasan tentang psikosis kolektif, yang saya rasa…
Mungkin juga benar, tetapi ia terlalu umum
yang tidak dapat merangkumi semua perkara yang berlaku.
Penjelasan itu dapat memuaskan hati orang ramai
dalam dunia yang penghuninya perlukan kepastian.
Hakikatnya, kita perlu sedar
kita tak tahu jawapannya.
Jadi, lebih baik jika kita kata,
"Kami membayangkan, inilah kejadian yang berlaku."
"Kami rasa, inilah perkara yang berlaku."
Bukannya dengan cara…
Apa namanya? Autopsi psikologi?
Sebenarnya kita perlu buat autopsi sosiologi.
Hakikatnya, berkemungkinan terdapat
penentangan besar-besaran untuk membincangkan kesihatan mental.
Sebab ada satu stigma tentang perbincangan begini.
Saya rasa itulah puncanya,
hingga kita jarang tahu hal sebenar.
Saya rasa masyarakat perlu mengadakan perbincangan ini.
Tak membincangkannya bukanlah satu penyelesaian.
AHLI PSIKIATRI
Masalahnya, jika kita tak melakukan perbincangan yang sukar ini,
kejadian ini mungkin berlaku lagi.
RUMAH MAYAT KOLEJ PERUBATAN MAULANA AZAD
Mayat mereka diserahkan kepada kami pada petang esoknya.
Waktu itu, Dinesh juga dah tiba.
Saya dan Dinesh mengenal pasti dan mengambil mayat itu.
Semasa melihat dan membawa mayat…
Kami takkan dapat lupakannya.
Detik itu amat sukar dan dahsyat
apabila perlu mengenal pasti setiap mayat dengan melihat muka mereka.
Sebaik saya dapat kelulusan untuk membakar mayat,
kami mengambilnya dari rumah mayat.
Terima kasih, kami teruskan dari sini.
Kami guna satu blok Nigambodh Ghat iaitu tapak pembakaran.
Kawasan itu boleh memuatkan 12 hingga 15 pembakaran.
Semua urusan, daripada sami kepada unggun api dah sedia.
Kami buat lebih awal.
Di pusat pembakaran mayat,
ada sangat ramai orang.
Rakan-rakan, ahli keluarga, saudara-mara dan jiran-jiran.
Semua orang ada di situ.
Namun, masih tak cukup orang.
Masih tak cukup sami.
Kami tak dapat sediakan satu sami untuk satu mayat.
Kami mahu…
setiap ritual dilakukan secara adil.
Tiada yang tertinggal.
Kemudian seorang sami kanan ditugaskan untuk semua mayat.
SAMI PENGEBUMIAN
Beliau yang melaksanakan semua ritual.
Waktu itu, saya dan mak saya lihat Tina buat kali terakhir.
ABANG TINA
Lalit.
Shivam.
Kami cakap,
benarkanlah kami lihat muka mereka buat kali akhir.
Jadi, mereka benarkan muka dibuka.
Itulah kali akhir saya melihat dia.
Tangisan mak saya tak dapat dipujuk.
Biasanya upacara akhir tugas anak atau cucu lelaki.
Hanya ahli keluarga terpilih boleh menjalankan upacara.
Tiada 11 orang saudara yang hadir untuk pembakaran sekali gus.
Dinesh membakar unggun untuk satu mayat dan beralih kepada yang seterusnya.
Saya lihat Dinesh, abang mereka.
Dia jalankan ritual, satu demi satu. Dia menangis, dan bakar mayat lain.
Anaknya jalankan ritual untuk mayat lain.
Saya rasa tiada sesiapa patut melalui pengalaman begini.
Buat kali pertama dalam hidup,
saya melihat upacara terakhir untuk 11 ahli keluarga bersama-sama.
Dewa Krishna berkata kepada Arjun…
"Hei, Arjun. Minda kita tak boleh dicemarkan."
"Tak boleh dimusnahkan atau dibunuh. Ia takkan binasa dan abadi selamanya."
Air mata kami sudah kering.
Namun, kami semua memikirkan kenangan indah masa lalu.
Namun, saya takkan…
Saya takkan lupakan kenangan itu.
Kenangan itu sentiasa mengingatkan saya…
pada kehilangan mereka.
Saya dapat tahu daripada awak, mata mereka didermakan.
Akhirnya saya nampak cahaya.
Setidak-tidaknya ada kesudahan dalam kisah ini.
Satu keluhan lega.
ABANG YANG MASIH HIDUP
Apabila kematian berlaku,
keluarga yang tinggal perlu kaunseling
dan mendorongnya untuk mendermakan mata si mati.
Saya kagum dengan En. Dinesh sebab kekal tenang dalam situasi begini
dan membuat keputusan segera
walaupun tiga generasi keluarganya sudah tiada.
Walaupun dalam keadaan begitu, dia fikir…
KAUNSELOR
…jika mata didermakan, keluarganya akan kekal hidup.
Saya rasa marah dan sedih pada masa yang sama.
Saya harap anak-anaknya beritahu saya walaupun sedikit.
Mereka seperti dah berikrar
takkan kongsi rahsia ini dengan sesiapa.
Apa jua rahsia yang disembunyikan oleh 11 ahli keluarga ini,
mereka membawanya hingga mati pada malam itu.
Kami masih anggap mereka orang baik dan normal.
Banyak perubahan sejak mereka mati.
Kedai kami saling bertentangan.
Kami akan nampak Bhuvnesh atau Neetu di kedai.
Kami tak nampak mereka lagi.
Cuba bayangkan hari terbaik kami.
Anak-anak membesar. Kami raikan perkahwinan.
Kami mungkin bersama-sama.
Selepas kematian 11 orang ini,
kami mengalami kerugian besar.
Kawasan ini dianggap mengaibkan.
Kedai kami ditutup hampir setahun.
Tiada sesiapa mahu datang.
Lama-kelamaan, semuanya dilupakan.
Orang baru berpindah. Kami pula melupakannya. Begitulah adat dunia.
Desakan untuk mendapatkan jawapan
bagi menyimpulkan kejadian ini
dan memahami punca kematian 11 orang,
sangat kuat.
Malangnya, hal itu mungkin tak wujud.
Kesudahannya ada di tempat lain.
Setiap kes ada penamatnya.
Namun, masih banyak soalan yang belum terjawab,
dan yang takkan dapat dijawab.
Sebab tiada sesiapa yang masih hidup untuk menceritakan kejadian sebenar.
Saya menghayati semula setiap detik semasa membuat liputan tentang kisah itu.
Kesemuanya.
Malam ini, apabila saya pulang,
saya akan fikirkannya buat seketika.
Perasaan itu akan kekal.
Sudah setahun berlalu.
Namun, perbualan ini membawa saya ke masa lalu, pada tahun lepas.
Saya teringat semula semua emosi dan konflik pada masa itu.
Hingga hari ini, masih ada yang tanya saya tentang kes ini.
Masih misteri bagi mereka.
Walaupun sudah dibaca dalam akhbar.
Dah lihat dalam berita. Mereka tahu tentangnya.
Namun, mereka nak tahu "kebenarannya". Saya kata, tiada kebenaran lain.
"Apa yang awak nak tahu daripada saya?"
Ada yang enggan menerima teori yang sudah dilaporkan.
Setiap kes berbeza.
Kami berusaha sedaya upaya untuk menangkap dalangnya.
Saya amat gembira apabila satu kes selesai.
Kami dah selesaikan kes ini.
Setakat itu sahaja.
Entah apa yang mereka fikirkan pada malam itu.
Mengapa mereka patuh pada kegilaan itu?
Pasti ada sesuatu berlaku pada fikiran mereka.
Saya berhenti mempercayai Tuhan.
Isteri saya, Parveen, beritahu saya, saya tak pernah percaya.
Namun, kini saya ateis sepenuhnya.
Kejadian ini memainkan peranan penting dalam kepercayaan saya.
Jika hal begini boleh berlaku, di mana Tuhan?
Jika Tuhan wujud, pasti mereka diberi akal
untuk menjerit meminta tolong agar jiran dapat dengar.
Jadi, di mana Tuhan?
Kejadian yang berlaku secara rahsia ini,
menyatakan kurangnya hubung kait
dalam masyarakat.
Sebenarnya masyarakat perlu membincangkan hal ini,
walaupun ia tak menyenangkan. Sebab menceritakan kisah mereka
dengan sendirinya…
memberikan kesudahan…
bagi mereka dan juga kita.
Terjemahan sari kata oleh Farahiah Senin